Diari Oficial de la Generalitat Valenciana


Sumari del DOGV 5150, del 07-12-2005 (2005/13567)

RESOLUCIÓ d'1 de desembre de 2005, de la Direcció General d'Administració autonòmica, per la qual s'adjudiquen destinacions als participants en el concurs de mèrits núm. 64/2005, per a la provisió de llocs de treball de naturalesa funcionarial, sector general, grup A, i als aspirants que han superat les proves selectives de les convocatòries 1/2000, 2/2000 i 3/2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5150

Data del DOGV
:   07-12-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/13843


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ d'1 de desembre de 2005, de la Direcció General d'Administració autonòmica, per la qual s'adjudiquen destinacions als participants en el concurs de mèrits núm. 64/2005, per a la provisió de llocs de treball de naturalesa funcionarial, sector general, grup A, i als aspirants que han superat les proves selectives de les convocatòries 1/2000, 2/2000 i 3/2000. [2005/X13456]
  
Per Resolució de data 16 de maig de 2005, de la Direcció General d'Administració Autonòmica, publicada en el DOGV núm. 5.011, de 23 de maig de 2005, es va convocar concurs de mèrits núm. 64/2005, per a la provisió de llocs de treball de naturalesa funcionarial, sector administració general, grup A.
  
Acabada l'avaluació dels mèrits dels concursants i la resta de tràmits d'execució de la convocatòria, la Comissió de Valoració va formular en data 24 de novembre de 2005, proposta definitiva d'adjudicació.
  
Per Resolució de data 21 de novembre de 2005, de la Direcció General d'Administració Autonòmica, publicada en el DOGV núm. 5.142, de 24 de novembre de 2005, els aspirants que van superar les proves selectives d'accés al grup A, sector administració general, Convocatòries 1/2000, 2/2000 i 3/2000, van ser convocats per a l'elecció de destinació, per tal de complir el que disposa l'article 9.1 de la Llei de Funció Pública Valenciana.
  
En acte únic fet el dia 28 de novembre de 2005, a la seu de la Conselleria de Cultura, Educació i Esport, es va procedir a l'elecció de la destinació per part del personal que va superar els processos selectius citats.
  
En conseqüència, fent ús de les competències atribuïdes per l'art. 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:
  
Primer. Fer públiques les puntuacions obtingudes pels participants en el concurs de mèrits núm. 64/2005 i adjudicar amb destinació definitiva els llocs de treball relacionats en l'annex I de la present resolució.
  
Segon. Adjudicar amb destinació definitiva al personal que va superar les proves selectives d'accés al grup A, sector administració general, convocatòries 1/2000, 2/2000 i 3/2000, els llocs de treball que s'especifiquen en l'annex II.
  
Per a l'adjudicació dels llocs als aspirants que han superat les proves selectives corresponents a la convocatòria 3/2000, torn de promoció interna, i que ocupaven llocs de treball classificats indistintament per a dos grups de titulació, s'ha considerat el que preveu l'últim paràgraf del primer apartat de l'article 53 de la Llei de la Funció Pública Valenciana, que contempla la possibilitat d'adquirir la condició de funcionari del nou grup de titulació tot incorporant-se a la mateixa plaça que ocupaven.
  
Tercer. Cessament i preses de possessió per al personal relacionat en l'annex I:
  
Cessament
  
El personal que ocupa un lloc de treball i ha obtingut destinació en el present concurs, cessarà d'ofici el dia 9 de desembre de 2005.
  
Igualment cessarà d'ofici el 9 de desembre de 2005 el personal que estiga ocupant un lloc de treball adjudicat en esta convocatòria.
  
Preses de possessió
  
L'acte de presa de possessió, al qual queda convocat tot el personal relacionat en l'annex I, tindrà lloc el dia 12 de desembre de 2005, a les 12.00 hores, a les següents seus, segons la província en què hagen obtingut la destinació:
  
a) Direcció Territorial de la Conselleria de Justícia, Interior i Administracions Públiques a Alacant, Rambla Méndez Núñez, 41 (Torre Generalitat) 03570 Alacant.
  
b) Direcció Territorial de la Conselleria de Justícia, Interior i Administracions Públiques a Castelló, C/ Major, 78, 12316 Castelló de la Plana.
  
c) Conselleria de Cultura, Educació i Esport, Sala de Juntes, av. Campanar 32, 46184 València.
  
Els efectes administratius i econòmics de la presa de possessió seran de data 10 de desembre de 2005.
  
Quart. Cessament i preses de possessió del personal relacionat en l'annex II
  
Presa de possessió
  
L'acte de presa de possessió, al qual queda convocat tot el personal que ha obtingut destinació, tindrà lloc, igualment, el dia 12 de desembre de 2005, a les 12.00 hores, i a les mateixes seus, segons la província en què hagen obtingut destinació, les quals s'indiquen en l'apartat tercer d'esta resolució.
  
No obstant l'anterior i de conformitat amb el que disposa l'article 25.3 del Decret 33/99, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que acabarà el 9 de gener de 2006, per a prendre possessió de la destinació adjudicada a la seu de la Conselleria a la qual estiga adscrit. Si es fera ús d'eixe termini, mentrestant no es meritarà cap retribució.
  
Cessament
  
Els qui han de prendre possessió del lloc de treball adjudicat en virtut del que disposa l'apartat tercer d'esta resolució, cessaran d'ofici el dia 9 de desembre de 2005 al lloc que, si escau, exercien.
  
Igualment, els qui estiguen exercint amb una destinació provisional, o de manera interina, algun dels llocs de treball adjudicats, cessaran d'ofici el dia 9 de desembre de 2005. No obstant, si el nou titular del lloc comunica amb suficient antelació i per escrit a la unitat de personal de la conselleria o organisme del qual depenga l'esmentat lloc, la data posterior, dins del termini de presa de possessió, en la qual formalitzarà la presa de possessió, qui exercisca eixe lloc provisionalment o interinament podrà ser cessat d'ofici en la data immediata anterior al dia de la presa de possessió efectiva del nou titular.
  
Cinqué. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.